L 234/190
LV
Eiropas Savienības Oficiālais Vēstnesis
22.9.2023.
KOMISIJAS LĒMUMS (ES) 2023/1810 (2023. gada 19. septembris) par lūgumu paplašināt kumulāciju starp Kambodžu un Vjetnamu saskaņā ar Deleģētās regulas (ES) 2015/2446 56. panta 1. punktu attiecībā uz izcelsmes noteikumiem, kurus izmanto vispārējo tarifa preferenču sistēmas piemērošanas nolūkos saskaņā ar Deleģēto regulu (ES) 2015/2446 un kurus piemēro velosipēdu ražošanā izmantotiem konkrētiem materiāliem vai daļām
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes Regulu (ES) Nr. 952/2013 (2013. gada 9. oktobris), ar ko izveido Savienības Muitas kodeksu (1), un jo īpaši tās 64. panta 3. punktu,
ņemot vērā Komisijas Deleģēto regulu (ES) 2015/2446 (2015. gada 28. jūlijs), ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem (2), un jo īpaši tās 56. pantu,
tā kā:
(1)
Deleģētās regulas (ES) 2015/2446 56. panta 1. punktā noteikts, ka Eiropas Savienības vispārējo preferenču sistēmas (VPS) saņēmējvalstis var pieprasīt paplašināt kumulāciju ar valsti, ar kuru Savienībai ir spēkā esošs brīvās tirdzniecības nolīgums saskaņā ar Vispārējās vienošanās par tarifiem un tirdzniecību (VVTT) XXIV pantu.
(2)
Deleģētās regulas (ES) 2015/2446 56. panta 1. punktā un 56. panta 2. punktā ir paredzēti nosacījumi, saskaņā ar kuriem VPS saņēmējvalstīm paplašinātas kumulācijas ietvaros var atļaut izmantot materiālus no valsts, ar kuru Savienībai ir spēkā esošs brīvās tirdzniecības nolīgums saskaņā ar VVTT XXIV pantu.
Konkrētāk, 56. panta 1. punktā ir noteikts, ka šādu kumulāciju var piemērot tikai pēc tam, kad valstis, kas iesaistītas paplašinātajā kumulācijā, ir apņēmušās ievērot vai nodrošināt atbilstību VPS izcelsmes noteikumiem, izcelsmes noteikumiem, kuri paredzēti ES un Vjetnamas BTN, un visiem citiem noteikumiem, kas attiecas uz izcelsmes noteikumu īstenošanu, un nodrošināt administratīvo sadarbību, kura vajadzīga, lai nodrošinātu šo noteikumu pareizu īstenošanu gan attiecībā uz Savienību, gan arī savā starpā.
(3)
Komisija pieņem lēmumu par šādu pieprasījumu saskaņā ar savām iekšējām procedūrām.
(4)
Kambodža 2022. gada 2. decembra vēstulē iesniedza pieprasījumu paplašināt kumulāciju ar Vjetnamu saskaņā ar Deleģētās regulas (ES) 2015/2446 56. panta 1. punktu.
Pieprasījums attiecas uz konkrētiem materiāliem vai daļām, kurus izmanto Vjetnamas izcelsmes velosipēdu ražošanā un kurus paredzēts izmantot kā noteiktas izcelsmes materiālus Kambodžā, lai saskaņā ar VPS preferenciālajām likmēm ražotu un eksportētu uz Eiropas Savienību velosipēdus, kas minēti Harmonizētās sistēmas pozīcijās (HS) 87.11, 87.12 un 95.03.
(5)
Pamatojot savu pieprasījumu, Kambodža norādīja, ka, tā kā Vjetnama no 2023. gada 1. janvāra ir svītrota no VPS vispārējā režīma saņēmējvalstu saraksta, Vjetnamas materiāli vai to daļas, ko izmanto velosipēdu ražošanā, tiek uzskatīti par nenoteiktas izcelsmes materiāliem un līdz ar to Kambodžas velosipēdu ražotāji nevar izmantot VPS
(1) OV L 269, 10.10.2013., 1. lpp. (2) OV L 343, 29.12.2015., 1. lpp.